Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2003/C 206/03)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: IG/16/97

1. Medlemsstatens ansvarlige myndighed Navn: Ministère de l'agriculture et de la pêche

Direction des politiques économiques et internationale

Bureau des signes de qualité et de l'agriculture biologique

Adresse: 3, rue Barbet-de-Jouy - F-75349 Paris 07 SP

Tlf. (33-1) 49 55 81 01

Fax (33-1) 49 55 57 85

2. Ansøgende sammenslutning 2.1. Navn: Association de promotion et de défense de l'anchois de Collioure

2.2. Adresse: 3, rue de la République - F-66190 Collioure

2.3. Sammensætning: Producent/forarbejdningsvirksomhed (x) andet ( )

3. Produktets art: Ansjos - 0305 63 00

4. Varespecifikation (sammenfatning af betingelserne i artikel 4, stk. 2)

4.1. Navn: Anchois de Collioure

4.2. Beskrivelse: Collioure-ansjoser sælges i form af:

- saltet ansjos,

- ansjosfileter i saltlage,

- ansjosfileter i olie.

BGB-ansøgningen vedrører en enkelt ansjosart: "Engraulis encrassicholus" (europæisk ansjos)

- af familien: ansjos-familien

- af ordenen: sildefisk

- af klassen: knoglefisk

4.3. Geografisk område: Det geografiske område for forarbejdning af Collioure-ansjoser er kommunen Collioure. Fiskeriet af denne form for ansjoser finder sted i Lion-bugten og Biscaya-bugten samt i Bretagne.

4.4. Bevis for oprindelse - identifikation af ansjoserne ved et partinummer, der tildeles ved modtagelsen af de ferske ansjoser,

- definition af et parti ved hver etape i skemaet over ansjosernes behandlingsforløb.

4.5. Fremstillingsmetode - Etape 1: Modtagelse af ferske ansjoser, som fiskehandlerne leverer til nedsaltningsstedet.

- Etape 2: For-saltning og anbringelse i saltlage af de ferske ansjoser, så ansjosernes kød imprægneres med salt.

- Etape 3: Sortering, hovedafskæring og udtagning af indvolde: Efter saltningen, tages ansjoserne op af tønderne med henblik på sortering, hovedafskæring og udtagning af indvolde.

- Etape 4: Modning: Ansjoserne anbringes i tønderne i lag med frisk havsalt, så de får den farve, den vævsstruktur og den smag, der er deres specifikke kendetegn. Modningsperioden er på mindst 100 dage for middelhavsansjoserne og på 120 dage for atlanterhavsansjoserne.

- Etape 5: Udtagning af salttønde/afskinding: Udtagningen af salttønderne foretages, når ansjoserne har nået den optimale modenhed. Ansjoser til filetering afskindes i lunkent og koldt vand.

- Etape 5a: Afdrypning/filettering: (udelukkende for ansjosfileter i olie og i saltlage). Efter afsaltningen afdrypper ansjoserne i perforerede kasser, hvorefter de filetteres i hånden. Fileter, der ikke er hele, frasorteres.

- Etape 5b: Tørring: (udelukkende for ansjosfileter i olie). Ansjosfileterne tørres og udvælges på absorberende papir; det sker manuelt.

- Etape 6: Pakning: Ansjoserne pakkes manuelt i lufttætte glas- eller plasticbeholdere.

- Etape 7: Tilsætning af lage: Beholderne fyldes med saltlage og nyt salt eller med vegetabilsk olie.

- Etape 8: Lukning/vaskning af beholderne, så de er lufttætte og rene.

- Etape 9: Mærkning/pakning i kartoner/forsendelse af færdigvaren (fileter eller hele ansjoser).

4.6. Tilknytning 4.6.1. Særlige kendetegn

Den overleverede knowhow, som nedsalterne i Collioure er i besiddelse af, vedrører modningsprocessen for dette produkt, som er en ansjosfilet af mørkebrun farve, med en fast vævsstruktur og en smag, der minder om bjergskinke. Collioure-ansjosernes særlige kendetegn er begrundet i den traditionelle håndværksmæssige knowhow, som "ansjoskvinderne" ligger inde med, idet de er meget dygtige til at udvælge og manuelt udskære ansjosfileterne, som de derefter lægger til tørring på absorberende levnedsmiddelpapir, uden at der er tale om nogen form for mekaniseret behandling.

Fremstillingsprocessen for Collioure-ansjoser er således karakteriseret ved, at hele behandlingen foregår manuelt.

4.6.2. Omdømme

Det omdømme, som Collioure-ansjoserne hidtil har haft og stadig har i Frankrig og Europa, stammer tilbage fra middelalderen, hvor fremgangsmåden med konservering af ansjoser ved saltning allerede var veludviklet i Roussillon. Det forhold, at der i det 19. århundrede fandtes 140 katalanske barker i Collioure, som anvendtes til ansjosfiskeri, viser også, at denne aktivitet økonomisk var meget attraktiv.

I Collioure er denne knowhow i årenes løb på trods af forskellige kriser til stadighed blevet videregivet fra generation til generation af nedsaltere, så det er lykkedes at bevare en fast ansjos med en særlig aroma og med den præsentationsform, der er typisk for Collioure-ansjoser.

De forskellige udmærkelser, der er opnået, (site remarquable du goût (udmærkelse for særlig smag), Coq d'or) og omtalen af Collioure-ansjoser i den gastronomiske presse og i turistguider bekræfter denne succes. I dag er den årlige produktion på 400 tons Collioure-ansjoser.

4.7. Kontrolinstans Navn: BVQI France

Adresse: Immeuble Le Guillaumet 60, avenue du Président Wilson F - 92046 Paris-La-Défense Cedex

4.8. Mærkning: De certificerede kendetegn for produktet, der er anført på etiketten, er:

- ansjoser fremstillet i Collioure af den traditionelle art "Engraulis encrassicholus",

- modnet i tønder i mindst 100 dage (alle produkter),

- præsentationsform: "façon Collioure" (hele ansjoser),

- manuelt udvalgte og tørrede fileter (for ansjosfileter).

4.9. Krav i nationale bestemmelser: -

EF-nr.: FR/00180/01.07.30.

Dato for modtagelsen af den fuldstændige ansøgning: 5. marts 2003.